lv de lv id lt lv fr lv ru az lv en en id lv fr nl fr ca lv en ca sk en ca lv hbs_lat lv pt en en lv sl lv lv es uk es en en pl lv en lv pt lv ca lv ca lv en lv en lv lv lv lv lv lv lv lv lv lv lv lv lv lv lv lv lv lv lv lv lv lt ca lv lv lv az lv pt lv ca lv ca lv en lv az lv sk lv sk lv ceb sk hbs_lat hbs_lat ca lv en en lv lv lv en lv ca lv lv lt lv lv lt ca lv lv en lv lt ru en ru ru ru ru ru ru ru lv lv de sk en sk hbs_lat lv lv sk hbs_lat uk en en lv id es es en lv lv
Rodions Kurucs: Gribas uzspēlēt izlasē un nedaudz atgūties no "Partizan"
2022. gada 16. augusts 09:12
Latvijas izlases spēlētājs Rodions Kurucs šovasar vēlās palīdzēt Latvijas valstsvienībai Pasaules kausa kvalifikācijas mačos un atgūties no aizvadītās sezonas Belgradas "Partizan" rindās, sarunā ar žurnālistiem pirmdien pēc treniņa stāstīja pats basketbolists.
Līna Mūze: Gribu būt viena no tām meitenēm, kas samet 70 metrus
Rastorgujevs sacensību apritē atgriežas ar piekto vietu Baltijas kausa posmā
Ostapenko sasniedz Seulas "WTA 250" turnīra finālu
Federers karjeras pēdējā mačā duetā ar Nadalu zaudē Leivera kausa dubultspēlē
Serdžo Skariolo. Viens no labākajiem?
Saeimas kandidātu solījumi sportam un sportistu "atsēdēšana" parlamentā
Kurucs atklāja, ka vasaras laikā viņš trenējās pie Ivo Erdmaņa un Nikolaja Mazura, kurš rīkojis nometnes nelielam skaitam basketbolistu. Tāpat viņš neslēpa, ka ar Erdmani, pie kura regulāri trenējas arī cits izlases spēlētājs Anžejs Pasečniks, nav viegli treniņi.
"Man ķermenis vēl nav adaptējies tādām slodzēm, jo es vienu reizi aizeju pie Erdmaņa un pēc tam nevaru treniņā vairs paskriet," piebilda basketbolists.
Šovasar Kurucs izmēģināja savus spēkus Nacionālās basketbola asociācijas (NBA) Vasaras līgā, spēlējot Toronto "Raptors" rindās. Viņš izcēla, ka guvis noderīgu pieredzi, taču rūgtumu atstājis sejas kaula lūzums, kas pēc tam traucējis pilnvērtīgi aizvadīt mačus.
"Nebija patīkams kaula lūzums, ar sejas aizsargu bija grūti pēc tam spēlēt. Kopumā izbaudīju pasākumu, Toronto komanda arī bija ļoti organizācija, kam esmu pateicīgs par iespēju," teica spēlētājs.
Foto: Latvijas basketbola izlases atklātais treniņš "Arēnā Rīga"
24 gadus vecais basketbolists četrās spēlēs NBA Vasaras līgā vidēji guva 5,8 punktus, un Toronto vienība par viņa sniegumu spēlētājam devusi sava vērtējumu un atgriezenisko saiti, norādot, kas ir izdevies, un pie kā vēl jāpiestrādā.
"Treneriem patika mans daudzpusīgais sniegums, bet Toronto komanda šobrīd ir nedaudz savādāk uzbūvēta, un tāds spēlētājs kā es īsti nav vajadzīgs. Toronto vajag vairāk metējus," atklāja Kurucs. "Teica, ka labi spēlēju aizsardzībā, izceļot, ka pie blokiem varu mainīties ar jebkuru spēlētāju. Varu samainīties ar sedzamajiem gan ar piekto numuru, gan saspēles vadītāju. Tas viņiem ļoti patika."
Kurucs minēja, ka Toronto komandas vadībai viņa spēles stilā patikušas trīs lietas: aizsardzība, veids, kādā viņš kustās laukumā bez bumbas, un komandas spēle, jo Latvijas basketbolistam vienmēr izdevies uzbrukumā atrast brīvos komandas biedrus.
Par nākamo sezonu Kurucam vēl nav nojausmas, kāda kluba rindās tā tiks aizvadīta, taču basketbolists neizslēdza arī iespēju spēlēt otrpus okeānam. Viņš teica, ka lielākoties par to neuztraucas, atstājot to aģenta Artūra Kalnīša pārziņā.
"Komandas interesējas, mēs ar aģentu apsēžamies un izrunājam. Šovasar jau ir bijušas tādas trīs reizes, kurās apsēdāmies parunāt par komandām, no kurām ir bijusi interese," skaidroja pats basketbolists.
"Priekšā ir svarīgas spēles, gribu palīdzēt izlasei un pēc tam tikai domāt tālāk. Negribas skriet notikumiem pa priekšu, gribas uzspēlēt izlasē un nedaudz atgūties no "Partizan"."
Pēdējo trīs gadu laikā Kurucs spēlējis trīs dažādās Nacionālās basketbola asociācijas (NBA) vienībās, bet šo sezonu noslēdza Belgradas "Partizan" rindās.
"Trīs smagi gadi, cerams, ka tagad viss ies uz augšu. Mentāli bija ļoti smagi," ,izceļoti pēdējā sezonā piedzīvoto, stāstīja basketbolists. "Trenera spiediens bija, un serbu treneri, serbu basketbola skola vienkārši tādi ir. Mums ar viņu [Željko Obradoviču] nebija nekāds konflikts, vienkārši kaut kas nepatika, un viņš nolēma dot iespēju jaunajiem serbu spēlētājiem."
Kurucs, kurš izcēla, ka līdzīga pieredze Serbijā bija citam bijušajam Latvijas izlases spēlētājam Žanim Peineram, un viņš daļēji zinājis, kas sagaida Belgradas komandā.
"Dažreiz varbūt bija par traku, bet es neesmu tāds spēlētājs, kurš runās pretī - ko viņš pateiks, to es arī darīšu. Neko nevarēju ietekmēt tādā ziņā," attiecības ar Belgradas vienības galveno treneri raksturoja basketbolists.
"Viņš ir ļoti gudrs treneris. No viņa visu varēja iemācīties, un, kad atbraucu no Amerikas, tas bija pavisam cits basketbols. Viņam bija sistemātisks basketbols."
Neskatoties uz to, ka pagājušajā izlases sabraukumā, kas bija jūnija izskaņā, Kurucs izvēlējās nepiedalīties izlases darbā un doties uz NBA Vasaras līgu, viņa attiecības ar Latvijas valstsvienības galveno treneri Luku Banki nav mainījušās.
"Tas neietekmēja attiecības ar treneri, jo viņš pilnībā atbalstīja un saprata manu nostāju. Viņš teica, ka, ja es apsolu, ka būšu augustā, tad mierīgi varu braukt. Neko nesabojāja, man viņš labi patīk kā treneris," piebilda Kurucs.
Latvijas valstsvienība 25. augustā "Arēnā Rīga" aizvadīs Pasaules kausa kvalifikācijas maču pret Turciju, bet 28. augustā izbraukumā stāsies pretī Lielbritānijai. Savukārt pirms tam vēl 19. augustā savā laukumā paredzēta pārbaudes spēle pret Igauniju.
Līna Mūze: Gribu būt viena no tām meitenēm, kas samet 70 metrus
Rastorgujevs sacensību apritē atgriežas ar piekto vietu Baltijas kausa posmā
Ostapenko sasniedz Seulas "WTA 250" turnīra finālu
Federers karjeras pēdējā mačā duetā ar Nadalu zaudē Leivera kausa dubultspēlē
Serdžo Skariolo. Viens no labākajiem?
Saeimas kandidātu solījumi sportam un sportistu "atsēdēšana" parlamentā
2027. gada pasaules čempionāts hokejā pirmo reizi varētu notikt Kazahstānā
Ābols: Man ir stipri miglains priekšstats par "Mestis" kopējo līmeni
Video un audio "Tu taču esi hokejists. Ko tu te dari?" Roberts Jekimovs par stereotipiem, darbu aiz bāra letes un pie taksometra stūres
Hokeja anatomija ar Jēkabu Rēdlihu
Ostapenko viegli sasniedz Seulas turnīra pusfinālu
Medijs: Slovēnijas basketbolisti pirms ceturtdaļfināla dzēra līdz pieciem rītā
Usiks līdz karjeras beigām vēlas vēl trīs cīņas
"VEF Rīga" atklāj nākamās sezonas budžetu
Horvātijas futbolisti cīņā par pirmo vietu grupā uzveic Dāniju
VIDEO un AUDIO Zaurs Džavadovs: Bieži vien visi tikai domā par uzvaru, bet aizmirst par pašu cilvēku
Video un audio RFS fortūnas turpinājums Florencē un pabojātie basketbola svētki "EuroBasket 2022"
Video un audio Profesionālais sports ir kaitīgs veselībai. Mīts vai patiesība?
"Hy и kTo Torдa BpeT ceйчac?". Cпop o "cлyrax ЛeMбeprca" и ykpaиHe
ЖиTeли ЭcToHии пpиHялиcb ckyпaTb reHepaTopы пocлe oбpaщeHия Kaи Kaллac
Ha koHy - пepexoд B лиry ypoBHeM Bышe. ЧTo HyжHo зHaTb o MaTчe ЛaTBии пpoTиB AHдoppы
RUS TVNET B AHдoppe
"ПorpaHичHиk дoлro и coчyBcTBeHHo жeлaл yдaчи". KTo и kak ceйчac yeзжaeT из Poccии?
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa